***2023 m. V.Rimkaičio taurės II etapas, atviros varžybos F2B klasės kordiniais aviamodeliais***

***2023 m. birželio 18 d.***

**Varžybų biuletenis Nr1.**

**I. VARŽYBŲ ORGANIZATORIUS**

1.1. Varžybas organizuoja Lietuvos aeroklubas ir Lietuvos Aviamodelių Sporto Federacija.

1.2. Varžybų vadovas:

Nerijus Žukauskas

Tel nr.: +370 686 48757

1.3. Varžybų vyr. teisėjas: Vaclav Četyrkovski

**II. VARŽYBŲ TIKSLAS IR UŽDAVINIAI**

2.1.Nustatyti geriausius sportininkus kordinių aviamodelių F2B klasėje. Lietuvos sportininkų asmeniniai rezultatai bus įtraukti į Lietuvos kordinio aviamodeliavimo sportinio reitingo įskaitą.

2.2. Tobulinti aviamodelių sportininkų įgūdžius bei kelti jų kvalifikaciją.

2.3. Populiarinti kordinių aviamodelių sportą.

**III. DATA IR VIETA**

3.1. Varžybos organizuojamos: **2023 m. liepos 15-16** **dienomis**.

3.2. Varžybų vykdymo vieta: **Kauno miesto S.Dariaus ir S.Girėno aerodromas**, adresas: Veiverių g. 132, Kaunas (Šiaurinė aerodromo dalis, aviamodelių skraidinimo aikštelė).

3.3. Laisvosios treniruotės, dalyvių brifingas: 2023 m. liepos 14 d. (penktadienis).

**IV. DALYVIAI**

4.1. Varžybose gali dalyvauti Lietuvos bei užsienio šalių sportininkai.

4.2. Varžybos vykdomos kordinių pilotažinių aviamodelių F2B klasėje.

4.3. Dalyvių aviamodeliai privalo atitikti tai klasei keliamus reikalavimus pagal galiojantį FAI kodeksą (Skiriamieji ženklai, svoris ir kt.).

4.4. Už nepilnamečius sportininkus, jų saugumą, treniruočių, varžybų ir laisvalaikio metu atsako komandų vadovai arba juos lydintys asmenys.

**V. VARŽYBŲ REGISTRACIJA**

5.1. Registracija asmeninėje bei komandinėje įskaitose bus vykdoma nuo kvietimo paskelbimo dienos iki varžybų pirmo turo pradžios paskelbimo. Registracija galima elektroniniu paštu [n.zukauskas@gmail.com](mailto:n.zukauskas@gmail.com), arba telefonu +37068648757, pateikiant sportininko bei modelių duomenis bei varžybų vykdymo vietoje per treniruotes ir iki prasidedant varžybų startams, kreipiantis į varžybų organizatorius.

5.2. Dalyvio mokestis netaikomas.

5.4. Užsiregistruodami sportininkai patvirtina, jog su varžybų nuostatais yra susipažinę.

**VI. BENDROSIOS NUOSTATOS**

6.1. Varžybos organizuojamos laikantis FAI sportinio kodekso 1 - 4 skyrių.

6.2. Varžybų metu numatomi trys skridimo turai. Sumuojasi geriausių dviejų turų rezultatai.

6.3. Varžybos laikomos įvykusiomis jei pavyksta pilnai įvykdyti bent du turus.

6.4. Dėl nepalankių oro sąlygų vyr. teisėjas gali daryti varžybų tvarkaraščio, ir skridimo laiko bei turų skaičiaus pakeitimus (taip pat varžybos gali būti nukeltos į vakarą arba kitą laiką).

6.5. Varžybų metu bus viena įskaita – asmeninė.

6.6. Varžybose dalyvaujantys sportininkai raginami atsivežti teisėjus. Teisėjas turi būti susipažinęs su FAI taisyklėmis, aprūpintas chronometru.

**VII. DARBOTVARKĖ**

**Liepos 14 d.** (penktadienis) – Atvykimas, laisvosios treniruotės, dalyvių brifingas.

**Liepos 15 d.** (šeštadienis) –

09.00 – 11.00 val. Registracija.

11.00 – 12.00 val. Treniruotės

12.00 val. Varžybų atidarymas

13.00 val. Startų pradžia (pirmas turas)

Tarp pirmo ir antro skrydžių turų numatoma

60 min. pertrauka.

14.00- 15.00 val. Pietų pertrauka

15.00-18.00 val. Startų tęsinys (pirmo turo tęsinys ir antras turas)

19.00 val. Dienos rezultatų aptarimas

**Liepos 16 d.** (sekmadienis) –

11.00 – 12.00 val. Treniruotės

12.00 - 15.00 val. Startų tęsinys (antro turo tęsinys ir trečias turas)

15.00 val. Varžybų uždarymas, nugalėtojų apdovanojimas.

**VIII. REZULTATŲ VERTINIMAS IR APDOVANOJIMAI**

8.1. Skrydžio balus turų metu vertina varžybų teisėjai, o rezultatų skaičiavimą atlieka vyriausiasis teisėjas.

8.2. Varžybose vykdoma asmeninė sportininkų įskaita.

8.3. Nugalėtojais skelbiami daugiausiai taškų surinkę sportininkai.

8.4. Nugalėtojas(ai) ir prizininkai apdovanojami taurėmis, medaliais ir diplomais.

8.5. Asmeniniai rezultatai, įeina į bendrą Lietuvos reitingo įskaitą, kuria remiantis sudaroma Lietuvos rinktinės sudėtis.

**IX. PROTESTAI**

9.1. Protestai dėl varžybų organizavimo, rezultatų ir jų vertinimo privalo būti pateikti ne vėliaus kaip praėjus valandai po paskutinio oficialaus varžybų turo pabaigos.

9.2. Protestus vertina ir sprendžia vyriausiasis teisėjas, esant būtinybei tariamasi su Lietuvos Aviamodelių Sporto Federacijos Atstovais (viceprezidentais).

9.3. Sprendimas dėl protesto privalo būti pateiktas iki galutinių varžybų rezultatų paskelbimo ir apdovanojimų.

**X**. **VARŽYBŲ PARTNERIS**

10.1. Švietimo, mokslo ir sporto ministerija.